Определение на Общия съд (първи разширен състав) от 22 февруари 2021 г. — Brinkmann (Steel Trading) и др./Комисия и ЕЦБ
(Дело T-161/15)(1)
„Иск за обезщетение — Икономическа и парична политика — Програма за подкрепа за стабилност на Кипър — Меморандум за разбирателство от 26 април 2013 г. относно специфичните условия на икономическата политика, сключен между Кипър и Европейския механизъм за стабилност — Компетентност на Общия съд — Достатъчно съществено нарушение на правна норма, с която се предоставят права на частноправните субекти — Равно третиране — Принцип на пропорционалност — Иск, който е явно лишен от всякакво правно основание“
1.      Иск за обезщетение — Предмет — Искане за обезщетение за вреда, за която Съюзът носи отговорност — Компетентност на съда на Съюза — Искане за обезщетение за вреди, причинени от националните органи — Компетентност на националните юрисдикции
(член 268 ДФЕС и член 340, втора и трета алинея ДФЕС)
(вж. т. 66—68)
2.      Икономическа и парична политика — Икономическа политика — Координиране на икономическите политики — Европейски механизъм за стабилност — Възлагане на нови задачи на Комисията и на Европейската централна банка — Липса на отражение върху правомощията, предоставени на тези институции с Договора за ЕС и с Договора за функционирането на ЕС — Възможност да се изтъкне незаконосъобразността на изпълнението на посочените задачи в рамките на иск за обезщетение
(член 17, параграф 1 ДЕС; член 268 ДФЕС; член 13, параграфи 3 и 4 от Договора за създаване на Европейския механизъм за стабилност)
(вж. т. 75 и 78—80)
3.      Извъндоговорна отговорност — Условия — Противоправност — Вреда — Причинно-следствена връзка — Липса на едно от условията — Отхвърляне на иска за обезщетение в неговата цялост
(член 340, втора и трета алинея ДФЕС)
(вж. т. 86)
4.      Право на Европейския съюз — Принципи — Равно третиране — Понятие — Тежест на доказване
(членове 20 и 21 от Хартата на основните права на Европейския съюз)
(вж. т. 92 и 93)
5.      Икономическа и парична политика — Икономическа политика — Координиране на икономическите политики — Европейски механизъм за стабилност — Сключване на меморандум за разбирателство, който предвижда преструктуриране на две национални банки — Сключване на меморандум за разбирателство, който предвижда преобразуването в акции на негарантираните депозити на национална банка и временното замразяване на останалите негарантирани депозити на тази банка — Налагане на мерки, които предполагат участие на вложителите в загубите при преструктурирането на съответните банки — Нарушение на принципите на равно третиране и на пропорционалност — Липса
(Договор за създаване на Европейския механизъм за стабилност; Меморандум за разбирателство от 26 април 2013 г.)
(вж. т. 112, 114—116, 120, 123, 128—130 и 137)
Диспозитив
1)
Отхвърля иска.
2)
Осъжда Brinkmann (Steel Trading) Ltd и останалите страни, чиито имена са посочени в приложението, да понесат, наред с направените от тях съдебни разноски, и тези на Европейската комисия и на Европейската централна банка (ЕЦБ).
1ОВ C 294, 7.9.2015 г.